laion/Wikipedia-Exotic huggingface dataset:
הכט

הכט (בכתיב יידי: העכט; בגרמנית: Hecht) הוא שם משפחה יהודי שמקורו בשלטי אצולה של קהילות יהודיות. פירוש השם בגרמנית וביידיש הוא זאב נהרות, סוג של דג טורף שהופיע על שלטי האצולה. ביידיש משמעות השם גם סוג של רומח או כידון (כפל משמעות זה קיים גם באנגלית ובגרמנית). האם התכוונתם ל... אישים: בן הכט – תסריטאי וסופר יהודי אמריקאי זוכה פרס אוסקר, ציוני נלהב ופעיל למען זכויות אדם חיים הכט – מנחה טלוויזיה, שדרן רדיו וכן מייסד ומנהל תחנת רדיו קול רגע יוסף הכט – ממייסדי ארגון 'ההגנה' והיושב ראש הראשון של הארגון יוסף הכט – רבה הראשי האשכנזי של אילת וחבר בבית דין רבני חב"ד יעקב הכט – מייסד זרם החינוך הדמוקרטי וממוביליו בישראל ובעולם יעקב הכט (חוקר אינטרנט) – חוקר אינטרנט ישראלי לארי הכט (לארי היינס) (אנ') – שחקן יהודי-אמריקאי קרן הכט – זמרת פופ ישראלית ראובן הכט – ציוני-רביוזיוניסט, תעשיין וחתן פרס ישראל לשנת תשמ"ח על תרומה מיוחדת לחברה ולמדינה רוית הכט – עיתונאית בעיתון הארץ אחר: בית הכט (לשעבר בית רוטשילד) – מרכז תרבות ואמנות במרכז הכרמל שבחיפה מוזיאון הכט – מוזיאון בחיפה שהוקם ביוזמתו של ראובן הכט פארק הכט – פרק בכניסה המערבית-דרומית של חיפה קרן הכט (קרן) – קרן שייסד ראובן הכט המממנת פעילות תרבותית וחברתית בחיפה
שליש

האם התכוונתם ל... שָׁלִישׁ (צבא) – תפקיד צבאי שָׁלִישׁ (כלי נגינה) – שם אחר למשולש (כלי נגינה) שְׁלִישׁ (שבר יסודי) - במתמטיקה, שבר יסודי המתקבל מחלוקה של 1 ב-3 שילוש שלוש משולש (פירושונים)
בראיינט מרקסון

בראיינט מרקסון (באנגלית: Bryant Markson; נולד ב-20 ביולי 1983 במונרוביה, קליפורניה) הוא כדורסלן אמריקאי המשחק בעמדת הסמול פורוורד. גובהו 1.98 מטר. מרקסון שיחק באוניברסיטת יוטה במשך שלוש עונות, ורק בעונה האחרונה הפך לשחקן חמישייה קבוע. הוא סיים את העונה עם 13.4 נקודות ו-5.4 ריבאונדים למשחק, ונבחר לחמישיית השנה השלישית של מחוז מאונטיין וסט. בסיום לימודיו הוא לא נבחר בדראפט ה-NBA, והחל את הקריירה המקצוענית שלו באפולון פטרס מליגת העל היוונית. הוא השתתף בשבעה משחקים במדי הקבוצה, בהם קלע 15.1 נקודות בממוצע, אך שוחרר לאחר שקבוצתו הפסידה בחמישה משחקים ברציפות. לאחר שחרורו עבר מרקסון ליוטה איגלס מליגת ה-CBA, בה השתתף ב-12 משחקים. בינואר 2006 חתם מרקסון במכבי ראשון לציון, וסייע לה להישאר בליגת העל עם ממוצע של 13.4 נקודות ו-4.2 ריבאונדים ב-27 דקות משחק בממוצע. הוא שיחק בקבוצה גם בעונה שלאחר מכן, אך הישגיו היו פחות טובים והוא קלע בממוצע 8.3 נקודות ב-18 דקות משחק. את עונת 2008/2009 החל מרקסון במועדון הארגנטינאי ליברטאד, בו שותף ב-17 משחקים שבהם קלע בממוצע 10.4 נקודות למשחק. הוא חזר לראשון לציון במרץ 2009, וסיים את העונה הסדירה עם ממוצע של 7 נקודות ב-19 דקות משחק. בעונת 2010/2011 חתם באליצור יבנה מהליגה הלאומית. בעונת 2010/2011 שיחק במדי הפועל עפולה גם היא מהליגה הלאומית. בעונת 2011/2012 שיחק מרקסון בקבוצת שיגה לייקסטארס מליגת ה-BJ League היפנית. בעונת 2012/2013 שיחק בוולינגטון סיינטס מניו זילנד ונבחר לשחקן המחזור בשבוע ה-6, קבוצתו סיימה במקום הראשון את העונה הסדירה והעפילה לפלייאוף אך הודחה בחצי גמר הפיינל פור. פרופיל, באתר Sports-Reference
שליש (צבא)

שָׁלִישׁ (בלועזית: אדיוטנט) הוא תפקיד צבאי, שפירושו אחד משניים: קצין המסייע בידו של בעל דרגה (או אף בעל תפקיד שאינו צבאי כנשיא) הבכיר ממנו; קצין או חייל העוסק בענייני שלישות – מנהלה, ארגון ופיקוח על כוח האדם ביחידה מסוימת או בצבא בכללותו. מקור המילה בתנ"ך, שם היא משמשת במשמעות של קצין או מפקד[דרוש מקור], כבפסוקים ”מַרְכְּבֹת פַּרְעֹה וְחֵילוֹ יָרָה בַיָּם וּמִבְחַר שָׁלִשָׁיו טֻבְּעוּ בְיַם סוּף” (שמות ט"ו, ד), ”וַיִּקְשֹׁר עָלָיו פֶּקַח בֶּן-רְמַלְיָהוּ שָׁלִישׁוֹ” (מלכים ב' ט"ו, כה). יוסף בן מתתיהו הבין את המילה כמתארת את "שר הגדוד השלישי", וכך הסביר בספרו קדמוניות היהודים את הפסוק ”וַיֹּאמֶר אֶל בִּדְקַר שָׁלִשׁוֹ” (מלכים ב' ט', כ"ה). בצה"ל השימוש במילה שליש היא על פי רוב במשמעות של קצין כח אדם יחידתי, אך שייך גם בהקשר של קצינים שונים של חיל השלישות (היום חיל משאבי אנוש). בכל יחידה בצה"ל יש גורם האחראי על ענייני כח אדם ביחידה. ברוב היחידות ממלא את התפקיד קצין שעבר הכשרה של חיל השלישות. כמו בשאר הצבא, גם תחום זה מנוהל בצורה היררכית, כך שעל כל קצין שלישות ממונה קצין שלישות האחראי על מסגרת רחבה יותר. כך בחטיבות הלוחמות לכל גדוד יש שליש גדודי, העובד בקשר ובכפיפות עם השליש החטיבתי, ובדומה השליש החטיבתי בקשר דומה עם שליש האוגדה. השליש אחראי על המחלקות ביחידה העוסקות בכח אדם: מחלקת כח אדם, מחלקת תנאי שירות, מחלקת דת-רבנות-כשרות, מחלקת חינוך ומחלקת משמעת. עבודתו השוטפת של השליש הגדודי כוללת בעיקר ראיונות שיבוץ וויסות כח אדם, מענה לבעיות המתעוררות במחלקות שתחת אחריותו וטיפול בחלק מתחומי השלישות הנתונים לטיפולו האישי, בין אם הם מוגדרים כנושאי טיפול של שליש היחידה ובין אם הם נושאי טיפול שאינם בדווקא מטופלים על ידו אך הוא בחר לטפל בהם באופן אישי. תחומי שלישות המטופלים רבות על ידי שליש יחידה: טיפול באנשי קבע, טיפול בשיבוצים ומעברים, טיפול בענייני כספים ביחידה, עיסוק בחריגים מסוגים שונים: נפקדים, חסרי שיבוץ, בעיות אי התאמה לשירות וכדומה. כאשר השליש היחידתי נמצא בחופשה או בתפקיד מחוץ ליחידה, ממלאים את מקומו קצינים או נגדים מהמחלקות השונות שתחת פיקודו. על פי רוב יש ביחידה איש קבע המשמש כנגד משאבי אנוש ונקרא גם פק"ר- פקיד רישומת. הפק"ר עוסק בתחומים הקרובים לתחומי העיסוק של השליש ועל כן משמש כממלא מקומו ברוב המקרים. מכיוון שנגדים ממעטים להיות בבסיסים בסופי שבוע (אינם סוגרים שבת בעגה צה"לית) הנציגים לענייני שלישות בזמנים אלו הם קציני וחיילי מחלקות השלישות. כך למשל, קצינת ת"ש, או מש"קית שלישות, תהיה אחראית לענייני שלישות במהלך סופי שבוע בהם נעדר השליש מהיחידה. קצין קישור קצין תכנון קצין נפגעים קצין מיון
קווין ליווינגסטון

קווין ליווינגסטון (באנגלית: Kevin Livingston; נולד ב-24 במאי 1973 בסנט לואיס) הוא רוכב אופניים אמריקאי מקצועני לשעבר. הוא החל את דרכו ברכיבה מקצוענית בקבוצת מוטורולה ב-1995, ולאחר שנתיים עבר לקבוצת קופידיס. ב-1999 עבר לקבוצת רשות הדואר האמריקאית. ליווינגסטון הצטיין כמטפס וכפועל חזק ונאמן, והיה אחד מהעוזרים הראשיים של לאנס ארמסטרונג בשני ניצחונותיו הראשונים בטור דה פראנס, בשנים 1999 ו-2000 (ניצחונות שנפסלו מאוחר יותר בשל שימוש בחומרים אסורים). לאחר מכן עבר ליווינגסטון לקבוצת דויטשה טלקום, ושימש כעוזרו של יאן אולריך, יריבו הגדול של ארמסטרונג. הוא פרש מרכיבה בשנת 2002, ומתגורר באוסטין שבטקסס. בחקירת הרשות האמריקנית למלחמה בסמים בספורט אודות לאנס ארמסטרונג וקבוצת רשות הדואר האמריקאית, שממצאיה פורסמו ב-2012, נמצא כי חבריו לקבוצה: טיילר המילטון, ג'ורג' הינקאפי וכריסטיאן ואנדה ולדה העידו כי יחד עם רוב רוכבי הקבוצה, גם ליווינגסטון נטל חומרים אסורים. ב-2014 הופיע שמו של ליווינגסטון ברשימה שפרסם הסנאט של צרפת שכללה רוכבים שנמצאו חיוביים לבדיקת סמים בבדיקות שנלקחו בטור דה פראנס ב-1998 ונבדקו מחדש (לאחר שפותחה בדיקה שמסוגלת לגלות את החומר האסור EPO) ב-2004. אתר האינטרנט הרשמי של קווין ליווינגסטון קווין ליווינגסטון, באתר Cycling Archives קווין ליווינגסטון באתר Cycling Website French Senate releases positive EPO cases from 1998 Tour de France באתר cyclingnews.com, ‏24 ביולי 2014 ערך זה הוא קצרמר בנושא ספורטאים. אתם מוזמנים לתרום לוויקיפדיה ולהרחיב אותו.
עירוי לעצים

עירוי לעצים (מכונה גם: הזרקת גזע) היא שיטה להחדרת חומרים למערכת ההובלה, שתעביר מהר את החומר לכל חלקי העץ. בדרך זו עוקפים את בעיית העדר קליטה בקצב מספיק של מינרלים או של חומרי הדברה מהקרקע על ידי השורשים. ישנן מספר טכניקות, כאשר העיקרון של כולן הוא קידוח חור בחלקו התחתון של הגזע אל צינורות העצה (המובילים חומרים מהשורש לנוף.(מיישמים את החומר בחור, ומשם צינורות העצה מעבירים אותו לכל העץ. התיעוד הכתוב הראשון לשימוש בשיטה זו בארץ הוא פרסומו של דר' יוסף הלפרין בטיפול כנגד תהלוכן האורן (1966). קדחו בהיקף הגזע, כל 20 ס"מ חור, בקוטר 10 מ"מ לעומק מספר ס"מ, מילאו את החור בחומר ההדברה, והמזיק הודבר. בסוף שנות ה-80 של המאה ה-20 (אין תיעוד כתוב), דר' ציון מדר מקק"ל ופרופ' יוסי ריוב מהפקולטה לחקלאות ברחובות, הנהיגו את השיטה (אותה העתיקו מדרום אפריקה) להחדרת ברזל לאקליפטוסים הסובלים ממחסור בברזל. קודחים חור בקוטר 10 מ"מ לתוך עצת העץ, סוגרים את פתח החור בפקק שעם, מחדירים מחט של אינפוזיה בבני אדם, המחוברת לצינור המחובר למכל, שמכיל ברזל גופרתי CP . טיפול אחד הספיק ל-10 שנים לפחות. עודד יפה טוען, שהוא מצליח בשיטה זו לשקם עצים הסובלים מעקת יובש או פגעים באמצעות החדרת כמות קטנה (כ- 50 סמ"ק) של נוזל, הנלקח ממיצוי עצים צעירים הנמצאים בשלבי גדילה מואצת (אין תיעוד כתוב). אינפוזיה לעצים מאתר ארגון לגננות ולנוף בישראל אינפוזיה לעצים, באתר גן בוטני נקודה ירוקה מצגת של שירות ההדרכה והמקצוע להדברת תהלוכן האורן, סרטון באתר יוטיוב המדגימה את שיטת האינפוזיה החל מהדקה ה-12:24 של המצגת. סיכום מספר שיטות נוספות (באנגלית) How To Do A Trunk Injection Using The High Volume Macro Infusion Pump System (באנגלית) ערך זה הוא קצרמר בנושא חקלאות. אתם מוזמנים לתרום לוויקיפדיה ולהרחיב אותו.
1773

שנת 1773 היא השנה ה-73 במאה ה-18. זוהי שנה רגילה, שאורכה 365 ימים. 1 בינואר 1773 לפי הלוח הגרגוריאני מקדים את 1 בינואר לפי הלוח היוליאני ב-11 ימים. כל התאריכים שלהלן הם לפי הלוח הגרגוריאני. 16 בדצמבר – מסיבת התה של בוסטון, מעשה מחאה שנערך בנמל בוסטון והיה אחד המאורעות שהובילו לעצמאות ארצות הברית מהבריטים 9 בפברואר – ויליאם הנרי הריסון, נשיאה התשיעי של ארצות הברית (נפטר ב-1841) 15 במאי – קלמנס ונצל פון מטרניך, פוליטיקאי אוסטרי (נפטר ב-1859) 16 במאי – ניקולא איזואר, מלחין צרפתי (נפטר ב-1818) 13 ביוני – תומאס יאנג, מדען אנגלי (נפטר ב-1829) 6 באוקטובר – לואי פיליפ, מלך צרפת (נפטר ב-1850) 12 ביולי – יוהאן יואכים קוונץ, חלילן, בונה חלילים ומלחין גרמני (נולד ב-1697) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1773 התחילה ביום י"ז בטבת ה'תקל"ג (לעומת זאת, אותה שנה לפי הלוח הגרגוריאני החלה 11 ימים מוקדם יותר, ב-ו' בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1773 לפי הלוח היוליאני Nothing. ילידי 1773‎ נפטרים ב-1773‎ מדיה וקבצים בנושא 1773 בוויקישיתוף
חיטוי קרקע

חיטוי קרקע היא פעולה חקלאית שעושים לפני זריעה או שתילה של יבול חדש בקרקע במטרה להפחית באשה או מזיקים, פתוגנים ואורגניזמים גורמי מחלות אחרים השוכנים בקרקע. אורגניזמים פתוגניים עלולים להשמיד יבולים שלמים, לפגוע בכל אחד מחלקי הצמח (השורש, הגבעול, העלים, הפרחים והזרעים) הפגיעה בצמח יכולה להיות בדרגות חומרה שונות, החל בהפחתת יכולתו לייצר פרי או זרע וכלה במוות של הצמח. פגיעה מעין זו יכולה לגרום לרעב המוני כמו שקרה באירלנד בשנים 1846 עד 1849 כאשר כימשון השמיד את יבולי תפוחי האדמה. אירוע שמכונה רעב תפוחי האדמה הגדול באירלנד. אורגניזמים פתוגניים הגורמים למחלות שורש חודרים אל הצמח דרך החלקים התת-קרקעיים שלו. קשה להדביר אותם בהדברה על-קרקעית כי הם מסוגלים לחדור לעומק של עשרות סנטימטרים. להדברת אורגניזמים אלו יש שלוש שיטות: פיתוח זני צמחים העמידים בפני האורגניזמים הפתוגניים הדברה ביולוגית בעזרת מיקרואורגניזמים שנמצאו כאויבים טבעיים של האורגניזמים הפתוגניים והוכח שאינם גורמים לנזקים בעצמם. חיטוי קרקע חיטוי קרקע מלא יכול להתבצע ב: אמצעים כימיים בהם החדרתם של חומרים רעילים בעלי נדיפות אל תוך הקרקע (למשל הגז מתיל ברומיד, כלור, פורמלין או מתאם-סודיום) אמצעים פיזיים כמו חימומה של הקרקע בעזרת קיטור חיטוי סולארי באמצעות קרני השמש. חיטוי חלקי יכול להתבצע באמצעות שרפה או חריש עמוק. החיטוי הנפוץ הוא החיטוי הכימי אולם אמנת וינה 1985 (שעליה חתומה גם ישראל) ופרוטוקול מונטריאול שבעקבותיה קובעים הפסקת שימוש בחומר המקובל, מתיל ברומיד, עד שנת 2005 במדינות המפותחות ועד שנת 2015 במדינות המתפתחות. החלופה לחיטוי הכימי היא שיטת החיטוי הסולרי, או "השיטה הישראלית". שיטה זו לחיטוי הקרקע פותחה בישראל ופורסמה ב-1976 על ידי פרופ' יעקב קטן מהפקולטה לחקלאות ברחובות ושלושה מתלמידיו, אביחיל גרינברגר, אבשלום גרינשטיין וחביב אלון. חיטוי כימי הוא יקר, בייחוד לחקלאים מהעולם השלישי שהתמורה עבור התוצרת שהם מקבלים נמוכה יחסית. נדרשת מיומנות שימוש ברעלים, ושימוש לא זהיר יכול לגרום לתאונות, מחלות ואף למוות הן למדבירים עצמם והן לסביבתם (בני אדם ובעלי חיים). החיסרון הגדול של החיטוי הכימי כפי שנתגלה במחקרים ארוכי טווח הוא שהחומרים הכימיים הורגים הן את גורמי המחלות והן את אויביהם הטבעיים ובכך מפר את האיזון הביולוגי. כאשר מתפתחות אצל האורגניזמים הפתוגניים מוטציות השורדות חומרי חיטוי כימי אין להן אויבים טבעיים והם מתרבים ללא הפרעה, הדברתם דורשת חומרים חריפים יותר (ויקרים יותר). פרט להשמדת הפתוגנים, חיטוי הקרקע פוגע גם במיקרואורגניזמים המעודדים התפתחות צמחים. שיטות חיטוי שונות פוגעות בצורה שונה במיקרואורגניזמים התורמים. מחקר מאת ??? הראה שחיטוי סולארי פוגע פחות בעידוד הצמיחה. הירשברג, י. מתיל ברומיד בישראל, דו"ח הוועדה למציאת תחליפים למתיל ברומיד. הביוספירה כ"ג 4–5, ינואר–פברואר 1994. גמליאל, א. קריצמן, ג. אוסטרוייל, מ. פרץ, י. אוקו, א. הדברת מחלות שורש ללא תכשירים כימיים. השדה טבת–אדר תשנ"ח ינואר–מרץ 1998. מחקר ופיתוח [https://web.archive.org/web/20071023184517/http://www.edugal.org.il/hokrim/library/ma105.htm ����� �������� �� ������� ����� - ������ ������], web.archive.org, ‏2007-10-23
רוברט קונלי

רוברט קונלי (באנגלית: Robert Conley; נולד ב-30 באפריל 1977 בדיקייטר שבג'ורג'יה) הוא כדורסלן עבר אמריקאי המשחק בעמדת הסמול פורוורד. קונלי שיחק במשך שנתיים באוניברסיטת מייקון סטייט, ולאחר מכן עבר לאוניברסיטת קלייטון סטייט. בעונתו האחרונה במכללה דורג במקום השלישי ברשימת קלעי הליגה, עם 24.6 נקודות בממוצע למשחק, תוך שהוא שובר שיאי קליעה רבים של המכללה. הוא לא הצליח להיבחר בדראפט ה-NBA והחליט לשחק באירופה. קבוצתו המקצוענית הראשונה הייתה אליטוס מליטא, אך כעבור עונה אחת הצטרף לברסט מהליגה השנייה בצרפת, בה קלע 26 נקודות בממוצע למשחק. הוא סיים את העונה בבראונשווייג הגרמנית. בעונה הבאה הוא שיחק בליבורנו מהליגה האיטלקית, במדיה קלע בממוצע 17 נקודות למשחק. ב-2002 חתם במדי הגרינוויל גרוב מליגת הפיתוח של ה-NBA, בתקווה למצוא חוזה ב-NBA, אך לא הצליח. לאחר מכן, חידש את חוזהו בליבורנו לעונה נוספת (2002/2003). בקיץ 2003 נבחן קונלי בקליבלנד קאבלירס מה-NBA, אף על פי שהיטיב לשחק במחנה הקיץ של הקבוצה הוא לא חתם על חוזה. לאחר מכן הוא חתם באיוניקוס מיוון, ובמדיה השתתף גם במשחקי גביע יול"ב. בעונת 2004/2005 עבר לז'ירונה מהליגה הספרדית, בה השתתף בשמונה משחק וקלע בממוצע 19.2 נקודות למשחק. לאחר מכן הוא עבר ליריבתה טאו ויטוריה, אך לא זכה לדקות משחק רבות ובסופו של דבר הוחלף על ידי דרו ניקולאס. בעונת 2005/2006 חתם קונלי בקבוצה הסרבית המופארם ורשאץ', עימה שיחק בגביע יול"ב ובליגה האדריאטית, ובשני המפעלים הוביל אותה לחצי הגמר. בשל יכולתו הטובה הוא נבחר לחמישיית השנייה של העונה בליגה האדריאטית, וזכה בתואר "הזר המצטיין" של הליגה הסרבית. בסיום העונה הוא חזר לבורגומאנרו מהליגה השנייה באיטליה, ובעונתו היחידה שם סיים במקום השלישי בטבלת קלעי הליגה עם ממוצע של 22.1 נקודות למשחק. למרות זאת ירדה קבוצתו לליגה השלישית בסיום העונה. לאחר מכן הצטרף קונלי לוילרבאן מהליגה הצרפתית, עמה השיג ממוצעים של 13.9 נקודות, 3.6 ריבאונדים ו-3.4 אסיסטים למשחק, שסייעו לה להעפיל עד לחצי גמר הפלייאוף בו הפסידה לנאנסי שהמשיכה וזכתה באליפות. הוא השתתף במדי וילרבאן גם בגביע יול"ב, שם השיג ממוצעים של 15.1 נקוות ו-4.5 ריבאונדים למשחק. באוגוסט 2008 חתם קונלי במכבי ראשון לציון מליגת העל הישראלית. הוא שיחק היטב בעונה הסדירה של הליגה, ובממוצע קלע 17 נקודות וקלט 5.2 ריבאונדים למשחק. בעונת 2009/2010 שיחק קונלי בקבוצת בילבאו באסקט מליגת העל הספרדית בכדורסל. ב-2010 חתם בקבוצת פויטר באסקט מליגת העל הצרפתית בכדורסל. בתום העונה פרש מכדורסל מקצועני. מדיה וקבצים בנושא רוברט קונלי בוויקישיתוף פרופיל, באתר eurobasket פרופיל, באתר היורוליג פרופיל, באתר ליגת העל הספרדית בכדורסל (בספרדית) דף השחקן (אורכב 21.04.2009 בארכיון Wayback Machine) באתר מנהלת ליגת העל דף השחקן(הקישור אינו פעיל) באתר ONE
חתולה פראית

חתולה פראית (בספרדית: Gata Salvaje; באנגלית: Wild Cat) היא טלנובלה ונצואלית מבית "Venevisión", משנת 2002. כוכבי הטלנובלה הם: מרלן פבלה ומריו סימרו. תוך מספר ימים לאחר תחילת השידורים בוונצואלה התחילו שידור הסדרה בטלוויזיה בשפה הספרדית בארצות הברית ובשנת 2003 במקסיקו. בניגוד לכל הטלנבולבות האחרות, סדרה זו צולמה בארצות הברית ועם סיום הצילומים החלה הקרנה באמריקה הלטינית (יתר הסדרות מצולמות באולפנים הממוקמים בארצות של אמריקה לטינית) רוסאורה ריוס, נערה יפהפייה וטובת לב חיה עם אחותה הקטנה מאיריטה עם אחיה הגדול איוון, ועם אביה הבטלן המכור לשתייה. אביה נישא בשנית לאישה רעה בשם מריה חוליה, אמה של קרינה. שתיהן שונאות ומתעבות את רוסאורה. רוסאורה היא היחידה מבני המשפחה הדואגת לפרנסתה. לואיס מריו אריסמנדי, גבר עשיר ומשכיל הנשוי לקמליה, אישה יפה ובוגדנית המנהלת רומן עם פטריסיו ריברה. בירח הדבש השני שלהם, הזוג יוצא להפלגה, ובמהלכה מתחוללת סופה נוראית, הגורמת לקמליה ליפול למים. לאחר שנתיים שבהם ניסה לואיס מריו לאתר את אשתו, הוא מחליט לחזור לביתו כדי לטפל בעסק המשפחתי שנקלע לבעיות. לואיס רמיו טס לביתו במטוס פרטי, והמטוס מתרסק. רוסאורה, שצפתה במתרחש, ממהרת לעזור ללואיס מריו, שמנשק אותה. רוסאורה בתגובה שורטת את פניו, ומכאן מקבלת את כינויה: "חתולה פראית". בעקבות המפגש, רוסאורה מתאהבת בלואיס מריו אך לואיס מריו, שמתאבל עדיין על מות אשתו האהובה, אינו מרגיש כמוה. הוא משתמש ברוסאורה לתקופה קצרה כדי לעמוד בלחציה של אחותו המרשעת, אדוארדה, שנחושה בדעתה להשיא אותו לאווה העשירה ובכך להציל את משפחת אריסמנדי מפשיטת רגל. לואיס מריו ורוסאורה מתחתנים. אדוארדה, יחד עם חברתה המרשעת אווה, עושות את חייהם של הזוג בלתי אפשריים, עד שלבסוף הן מצליחות להפריד בין השניים. רוסאורה, שבורה ובודדה מהפרדה עם לואיס מריו, מגלה שהיא נכדתה של דונה קרוז אוליברס, אישה עתירת ממון, שחיפשה אותה כל הזמן הזה. בעקבות זאת, רוסאורה עוברת מהפך, ונושאת שם חדש ומראה שונה, והופכת לאשת עסקים מצליחה. בעזרת מעמדה החדש, היא מתחילה לנקום באלו שגרמו לה סבל, כולל לואיס מריו. מ-18 בדצמבר 2011 הפרקים מועלים מדי יום לאתר ויוה עם תרגום לעברית. מרלן פבלה - רוסאורה ריוס מריו סימרו - לואיס מריו אריסמנדי קרולינה טחארה - אווה גרנדוס אוסבלדו ריוס - סילבנו קסטרו אאורה כריסטינה גייטנר - מריבלה טובאר אריאל לופס פדיז'ה - פטריסיו ריברה מרג'ורי דה סוסה - קמליה ולנטה אריסמנדי סרחיו קטאלן - גבריאל ולנסיה אדמרי לופז - קרינה ריוס אנה קרינה קאזנובה - לואיסנה מונטרו פרנסס אונדיבלה - מריה חוליה ריוס ליליאנה רודריגז - פנצ'יטה לופז מארה קרואטו - אדוארדה אריסמנדי נורמה זוניגה - קרידד מונטס מריסלה ביטריאגו - קלאודיה אוליברס חואן אלפונסו בפטיסטה - ברונו ויז'לטה אדה בחאר - דונה קרוז אוליברס סנדרו פינוליו - מקסימיליאנו רובלס איסמאל לה רוסה - איוון ריוס סנדרה איטצל - מאיריטה ריוס סילבנה אריאס - חימנה אריסמנדי וירנה פלורס - מינרווה פלסיוס דה רובלס פרננדו קררה - רפאל גרנדוס חוליו אלקאזר - אנסלמו ריוס קרלוס קווארבו - פרופסור פרננדו אוסבלדו ריוס - סילבאנו סנטה קרוז יולי דומינגס - ולריה מונטמר צ'ארלי מאסו - רודריגו ולנסיה חוליו קאפוטה - סמואל טחר חוסה ואל - אבל טאפיה אנג'י רוסיאן - לאוריטה מונטמר ג'סיקה סרזו - סילביה גרנדוס דיאנה קרוז - וונדי טורס סילבסטרה רמוס - חוליו אלדמה "חתולה פראית", במסד הנתונים הקולנועיים IMDb (באנגלית) "חתולה פראית", במסד הנתונים הקולנועיים KinoPoisk (ברוסית)
Nothing Else Matters

Nothing Else Matters (בעברית: שום דבר אחר אינו משנה) הוא השיר השמיני מתוך אלבומה החמישי של הלהקה מטאליקה. השיר נחשב לאחד משיריה המוכרים ביותר של הלהקה. הזמר והגיטריסט ג'יימס הטפילד כתב במקור את השיר לחברתו, אך איננו זוכר מדוע [דרוש מקור]. הוא החשיב את השיר כשיר קרוב ונוגע ללבו, ולכן לא שקל לפרסמו, עד שהמתופף לארס אולריך שמע אותו באופן מקרי והפציר בהטפילד לצרף את השיר לאלבום. בריאיון לסרט הדוקומנטרי על הלהקה, Classic Albums: Metallica, הטפילד הודה כי כתיבת המנגינה אירעה באופן מקרי, בזמן שניגן בגיטרה באופן בלתי מכוון תוך כדי שדיבר בטלפון עם חברתו, וכך נותרה לו רק יד אחת פנויה לנגינה. זהו אחד השירים היחידים של הלהקה שבהם הטפילד מנגן את הסולו גיטרה, ולא הגיטריסט המוביל, קירק האמט. הטפילד הקליט את כל חלקי הגיטרה בשיר ללא מעורבותו של האמט. מנגינתו העדינה והמלודית של השיר לא התקבלה תחילה בברכה על ידי מעריצי הת'ראש מטאל הוותיקים של הלהקה, אשר סברו שהוא משקף את התמסחרותה של הלהקה, אך בהמשך קיבלו את השיר שמבוצע ברוב ההופעות של הלהקה. זהו שירה הראשון של הלהקה בו נעשה שימוש בתזמורת סימפונית. חברי הלהקה פנו למנצח מייקל קהאמן על מנת שיבצע לשיר עיבוד סימפוני. העיבוד נכנס בסופו של דבר בעוצמה חלשה יחסית במיקס. מטאליקה הוציאה בנפרד את "גרסת המעלית (the Elevator Version)" שבה שר ג'יימס הטפילד בליווי התזמורת ושתי גיטרות אקוסטיות, כאשר התזמורת מהווה את עיקר ההרמוניה. ב-7 בינואר 2021 פורסם שמיילי סיירוס תוציא לאור גרסת כיסוי שתכלול את אלטון ג'ון על הפסנתר, את המתופף צ'אד סמית מרד הוט צ'ילי פפרז, הבסיסט הנוכחי של מטאליקה רוברט טרוחיו והצ'לן יו-יו מה. סיירוס הודיעה גם באוקטובר 2020 כי היא מתכננת להוציא אלבום מלא של גרסאות כיסוי למטאליקה. סיירוס ביצעה מחדש בעבר את "Nothing Else Matters" במהלך מופע שלה בשנת 2019 בגלסטונברי. גרסת הכיסוי, שהופקה על ידי אנדרו ואט, יצאה לאור ב-22 ביוני 2021 כסינגל שיווקיי מאלבומה הקרוב של מטאליקה The Metallica Blacklist שעתיד לצאת לאור ב-10 בספטמבר. הסרטון לגרסה זו הועלה באותו יום לערוץ היוטיוב של סיירוס. מידע על הסינגל "Nothing Else Matters" באתר מיוזיק בריינז מידע על היצירה "Nothing Else Matters" באתר Discogs מילות השיר "Nothing Else Matters" באתר Genius סרטון השיר "Nothing Else Matters" באתר יוטיוב האזנה מודרכת - Metallica - Nothing Else Matters, 2019-01-18, נבדק ב-2022-10-30 מטאליקה (10 בספטמבר 2021). "The Metallica Blacklist by Metallica on Apple Music". אפל מיוזיק. {{cite web}}: (עזרה) "Nothing Else Matters - Single by Miley Cyrus | Spotify". ספוטיפיי. 22 ביוני 2021. {{cite web}}: (עזרה) "Elton John, Chad Smith and more to appear on Miley Cyrus' Metallica covers album". NME. נבדק ב-7 בינואר 2021. {{cite web}}: (עזרה) "Miley Cyrus "Nothing Else Matters" | 'The Metallica Blacklist' | AltPress". Alternative Press. 23 ביוני 2021. {{cite journal}}: (עזרה) ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
ק.ד. אוויה

ק.ד. אוויה (באנגלית: KD avia, או בשמה המקורי קלינינגרד אוויה) הייתה חברת תעופה רוסית שבסיסה הראשי נמצא בעיר קלינינגרד. החברה הפעילה טיסות ל-26 יעדים ברוסיה, באירופה וכן לתל אביב. קלינינגרד אוויה נוסדה בשנת 2002 והתבססה על מטוסים מתוצרת ברית המועצות. בשנת 2004 החלה החברה בתהליך חידוש החברה והרחבת פעילותה. בשנה זו החלה להפעיל טיסות בינלאומיות, ובשנת 2005 מיתגה את עצמה מחדש בשם KD avia. באותה שנה אף החלה להוציא את מטוסי הטופולב הישנים שברשותה והכניסה לשירות במקומם מטוסי בואינג 737-300 שנקנו מחברות שונות. מהלך החלפת צי המטוסים המשיך ובשנת 2008 הזמינה החברה מטוסי איירבוס A319 חדשים שיחליפו את כל מטוסי הבואינג 737 שגילם הממוצע עמד על מעל 20 שנים. במסגרת תהליך זה החליטה החברה להפוך את נמל הבית שלה בקלינינגרד לשדה מעבר בטיסות מרוסיה לאירופה, ובעקבות החלטה זאת החלה לבנות טרמינל גדול ומודרני בנמל. בתחילת ספטמבר 2009 החברה פשטה רגל והפסיקה לחלוטין את פעילותה. צי המטוסים של החברה בעת הפסקת פעילותה החברה הפעילה 6 טיסות שבועיות בקו בין נמל התעופה קלינינגרד חרברובו לנמל התעופה בן-גוריון. הטיסות הופעלו במטוסי בואינג 737-300. מדיה וקבצים בנושא ק.ד. אוויה בוויקישיתוף
סיכון (פירושונים)

סיכון הוא הפוטנציאל לאיבוד של דבר מה בעל ערך. האם התכוונתם ל... בכלכלה ובעסקים: סיכון (באנגלית - Risk) - סיכוי שהשקעה תסתיים בהפסד סיכון מוסרי – מצב בו פרט או ארגון אשר איננו נושא באחריות לסיכון מסוים, עלול להגביר את מידת חשיפתו לאותו סיכון קרן הון סיכון – קרן השקעות, המשקיעה כספים במיזמים אשר הסיכון בהם הוא גבוה שנאת סיכון – מושג בפסיכולוגיה, בכלכלה ובתורת המשחקים, הקשור להתנהגות של פרטים בתנאי אי-ודאות ניהול סיכונים – תהליך מרכזי בניהול ובביטוח הערכת סיכונים – מתודולוגיה להערכת הסתברות של אפקט שלילי של סיכון ערך בסיכון – מדד רמת הסיכון ותוחלת ההפסד של תיק השקעות ניהול סיכונים פיננסיים בתאגיד: סיכון אשראי – סיכון שלווה לא יפרע הלוואה שנטל סיכון מטבע – רמת החשיפה של ארגון לשינויים בשערי מטבעות סיכון שוק – סיכון המתייחס להפסדים פוטנציאליים הנובעים מתנודות בשווקים סיכון נזילות – האפשרות שגוף מסוים לא יעמוד בהתחייבויותיו עקב אי יכולת לממש את נכסיו במועד הפרעון בחוק ומשפט: סיכון כפול – מצב משפטי בו אדם מועמד פעמיים לדין על אותה עבירה ניהול סיכונים משפטיים – תהליך לאיתור והערכה של סיכונים משפטיים במתמטיקה וסטטיסטיקה: סיכון יחסי – הסיכוי שאירוע שלילי מסוים יתרחש בקבוצה מסוימת ביחס לנורמה סיכון שולט – גרסה של עקרון הפתרון של שיווי משקל נאש בתורת המשחקים בפסיכולוגיה: תפיסת סיכונים (אנגלית - Risk Perception) - מושג במדעי הקוגניציה ניתוח סיכון-תועלת – חלק בתאוריות קבלת החלטות אחר: סיכון (משחק) – משחק קופסה סיכון מחושב – סרט משנת 1995 בכיכובה של מישל פייפר